CELEX: 32013D0658
Language: ro
Date: 2013-11-13 00:00:00
Title: 2013/658/UE: Decizia de punere în aplicare a Comisiei din 13 noiembrie 2013 de respingere a unei cereri de înscriere în Registrul specialităților tradiționale garantate prevăzut de Regulamentul (UE) nr. 1151/2012 al Parlamentului European și al Consiliului [Pomazánkové máslo (STG)] [notificată cu numărul C(2013) 7615]

15.11.2013   
            
            
               RO
            
            
               Jurnalul Oficial al Uniunii Europene
            
            
               L 305/22
            
         DECIZIA DE PUNERE ÎN APLICARE A COMISIEI
   din 13 noiembrie 2013
   de respingere a unei cereri de înscriere în Registrul specialităților tradiționale garantate prevăzut de Regulamentul (UE) nr. 1151/2012 al Parlamentului European și al Consiliului [Pomazánkové máslo (STG)]
   [notificată cu numărul C(2013) 7615]
   (Numai textul în limba cehă este autentic)
   (2013/658/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (1),
   întrucât:
   
               (1)
            
            
               Comisia a analizat, în conformitate cu articolul 50 alineatul (1) din Regulamentul (UE) nr. 1151/2012, cererea de înregistrare a denumirii „Pomazánkové máslo” ca specialitate tradițională garantată, transmisă de Republica Cehă și primită la 22 decembrie 2010.
            
         
               (2)
            
            
               La 1 aprilie 2011, Comisia a informat Republica Cehă că denumirea „máslo” este definită și face obiectul unor condiții de utilizare în temeiul Regulamentului (CE) nr. 1234/2007 al Consiliului (2), în special al articolului 115 și al anexei XV la regulamentul menționat, fiind obligatoriu mai ales un conținut de grăsimi din lapte de cel puțin 80 %, dar mai mic de 90 %, însă descrierea produsului „Pomazánkové máslo” nu îndeplinește aceste condiții. În urma unei acțiuni în constatarea neîndeplinirii obligațiilor inițiate de Comisie la 25 ianuarie 2011, Curtea de Justiție a confirmat, incidental, în hotărârea sa din 18 octombrie 2012 în cauza C-37/11, faptul că denumirea „Pomazánkové máslo” nu este conformă dispozițiilor sus-menționate din Regulamentul (CE) nr. 1234/2007.
            
         
               (3)
            
            
               Articolul 2 alineatul (3) din Regulamentul (UE) nr. 1151/2012 prevede că „prezentul regulament se aplică fără a aduce atingere altor dispoziții specifice ale Uniunii referitoare la plasarea produselor pe piață și în special privind organizarea comună a piețelor […]”, ceea ce duce la constatarea că cererea de înregistrare a denumirii „Pomazánkové máslo” ca specialitate tradițională garantată nu respectă dispozițiile Regulamentului (CE) nr. 1234/2007, în special pe cele de la articolul 115 și din anexa XV.
            
         
               (4)
            
            
               În lumina acestor elemente, cererea de înregistrare a denumirii „Pomazánkové máslo” trebuie respinsă.
            
         
               (5)
            
            
               Măsura prevăzută în prezenta decizie este conformă cu avizul Comitetului pentru politica în domeniul calității produselor agricole,
            
         ADOPTĂ PREZENTA DECIZIE:
   Articolul 1
   Cererea de înregistrare a denumirii „Pomazánkové máslo” se respinge.
   Articolul 2
   Prezenta decizie se adresează Republicii Cehe.
   
      Adoptată la Bruxelles, 13 noiembrie 2013.
      
         
            Pentru Comisie
         
         Dacian CIOLOȘ
         
            Membru al Comisiei
         
      
   
   
      (1)  JO L 343, 14.12.2012, p. 1.
   
      (2)  JO L 299, 16.11.2007, p. 1.